《和马先生留饮三叠前韵》
宋代·赵公豫

招饮醇醪破寂凄，夕阳掩映画楼西。狂澜就下偏维挽，峻岭难登每屐携。

自有珠光能射照，无嫌驭屈作悲啼。连朝拟订盘餐约，谁主僧庖代故妻。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。